Årsberetning 2024

# Kvalitet i spejderarbejdet

I 2024 har vi lavet godt spejderarbejde i alle grene fra familiespejdere til mikro, mini, junior og trop. Vi har haft fokus på at lave gode spejdermøder, hvor spejderne lærer om samarbejde, friluftsfærdigheder og introduceres til spejderværdierne, så de udvikler sig og får mod på mere. Til spejderstart arbejede vi med spejderloven og lavede skilte til ottekanten, som skal hænges op, så vi ikke glemmer, hvad der er vigtigt.

Vi har traditionen tro lavet oplevelsesrige ture: Nytårstur til Wigwam i Horsens med Westerntema, overlevelsestur for troppen, divi for alle grene, hvor vores spejdere igen klarede sig rigtig flot. Oprykningstur til Landbomuseet med farmer-tema og smuglerløb i Hejls, hvor spejderne skulle hjælpe med at preppe forud for en eventuel invasion.

Vi har haft særligt fokus på temaet ”modig børn og unge” i korpsets udviklingsplan. Tryghed og udfordringer til grenene på deres niveau. Nærmeste udviklingszone. Brainstorm på hver enkelt gren og hvor vi kan blive endnu bedre. Styrkelse af patruljearbejde, patruljeledelse, medbestemmelse, piratmærker (dem der følger spejderværdierne), adventurespejd og PUF/Plan – mere deltagelse i korpsets aktiviteter.

I år deltog 2 spejdere på PUF og 2 på Plan.

# Synlig i lokalområdet

Sommerlejren blev holdt hjemme i Hejls, for at vise spejderne alt det vores lokalområde kan byde og være synlige i lokalområdet ved at invitere byen på besøg. Vi havde aktiviteter fra tømmerflådetur til Brandsø, vikingsskibet Freja Byrding, chokoladefabrikken osv. Vi fik også bygget vores fine indgangsportal og rigtig brugt alle dele af ”landsbyens uderum. Vi var også til en hel særlig og stemningsfuld aftenandagt i Hejls Kirke som meget vel kan være startskuddet til et øget samarbejde med kirken om ”det åndelige element” i spejderloven. Bagsiden var at det var svært at skabe den helt vanlige sommerlejrstemning, når vi ”bare” var hjemme ved spejderhuset.

Vi har holdt spejder i skolen i august med deltagelse af alle elever på Sjølund-Hejls-skole.

# øget forældreinvolvering

I 2024 har vi arbejdet for øget forældreinvolvering ved at genoptage påsketramp – en vandretur for hele familien 2. påskedag som sluttede med pølser og brød. Vi inviterede forældrene på besøg på sommerlejren og til spejderstart holdt vi åbent telt med lejrbål med deltagelse for forældrene, som også blev en slags forældremøde.

Vi har lavet vores egen version at korpsets giv-en-hånd kampagne, hvor vi har bedt forældrene om hjælp til brændehugning, risengrød, kagebagning osv og uddelegeret ledelsen af de forskellige hold.

Vi oplever tiltagende opbakning fra forældrene. Til juleafslutning var vi igen var ved at sprænge rammerne for hvor mange vi kan være i Vejstrup forsamlingshus.

# Flere ledere og flere spejdere.

Vi havde i 2024 en målsætning om at blive flere ledere. Desværre meddelte 4 af vores trofaste ledere at de ikke kunne være faste ledere efter sommerferien.

To af vores tidligere storspejdere Jonas og Laurits kom hjem fra efterskole og er nu ledere ved hhv mini og mikro. Men ellers har det knebet med at finde nye ledere på en permanent basis.

Heldigvis har vi stadig en fast kerne af dygtige og dedikerede ledere og vi har lappet med løs-hjælpere og tidligere spejdere for at få det til at hænge sammen i efteråret. Grenene har lavet gode og ambitiøse programmer som vi har kunnet holde os til.

Bestyrelsen har også være smal i 2024 og 4 ledere har dobbeltjobbet i ledelse og bestyrelse, hvilket godt kan mærkes når opgaverne skal fordeles. Derfor har det også været en målsætning fortsat at søge efter nye ledere og nye medlemmer til bestyrelsen. Så vi ikke løber sur i arbejdet, men at det fortsat skal være en berigelse at være voksen-spejder i Hejls Trop.

Vi har godt gang i familiespejderne, med en lille trofast skare og nye kommer til. Vi har store mikro- og minigrene og en mere smal juniorgren og en lille trop på 7 meget defikerede spejdere som tager de udfordringer op som deres dedikerede ledere giver dem.

# Område og materiel

I 2024 har vi suppleret vores grej i betydelig grad med nyt værktøj o.a.

Vi har søgt om penge til nye borde til spejderhuset og det varme depot er blevet indrettet med nye hylder til telte (ved assistenterne) og ny skiltning, så vi kan finde vores ting. Processen fortætter i det nye år med oprydning i det kolde depot og i lederrummet ovenpå.

Vores hjemmeside er blevet ryddet op, med nye billeder, opdaterede programmer og lederhåndbog mm.

Annne Damsbo Vittrup, gruppeleder Hejls Trop